CELEX: 
Language: hu
Date: 2021-06-17 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE a 2003/87/EK európai parlamenti és tanácsi irányelvnek az Egyesült Királyságból érkező járatoknak az uniós kibocsátáskereskedelmi rendszerből való kizárása tekintetében történő módosításáról

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               Az uniós kibocsátáskereskedelmi rendszer (EU ETS) hatálya az Európai Gazdasági Térség (EGT) repülőtereiről induló, valamint a 2003/87/EK irányelv 25a. cikkének hatálya alá tartozó harmadik országokból érkező járatokra terjed ki. Az uniós rendszer és a harmadik országok által a légi járatok éghajlatváltozásra gyakorolt hatásának csökkentése érdekében tett intézkedések optimális összeegyeztetése érdekében a 25a. cikk felhatalmazza a Bizottságot egyes járatoknak az I. mellékletben felsorolt légiközlekedési tevékenységekből való kizárására. Míg 2008-ban az volt az elvárás, hogy a harmadik országok intézkedései egyenértékűek
                  1
                legyenek, a 2003/87/EK irányelv későbbi módosításai nem ismételték meg ezen elvárást
                  2
               , és az EU ETS jelenlegi hatálya 2023 végéig az EGT-n belüli járatokra korlátozódik, hacsak nincs érvényben összekapcsolási megállapodás
                  3
               . 
            
            
               2020 decemberében megállapodás született az Európai Unió és Nagy-Britannia és Észak-Írország Egyesült Királysága között
                  4
               . Az Unió az (EU) 2021/689 tanácsi határozat alapján
                  5
                jóváhagyta az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás (a továbbiakban: a megállapodás) megkötését. A megállapodás meghatározza, hogy a szén-dioxid-árazás uniós rendszerének hatálya kiterjed az Európai Gazdasági Térségből az Egyesült Királyságba induló járatokra
                  6
               . Emellett 2020 decemberében az EU a Párizsi Megállapodás keretében aktualizált nemzetileg meghatározott hozzájárulást nyújtott be, amelynek értelmében vállalta, hogy 2030-ig az egész gazdaságra kiterjedően az 1990-es szinthez képest legalább 55 %-kal csökkenti a kibocsátásokat
                  7
               . E kötelezettségvállalás kiterjed a polgári légi közlekedésre is, és kiszámításában szerepelnek az EU-ból induló kimenő légi járatokból származó kibocsátások is, ami összhangban van az induló járatokra vonatkozó szabályozás fenntartásával és a bejövő járatok tekintetében e rendeletben előírt mentességgel. 
            
            
               A 2003/87/EK irányelv a légijármű-üzemeltető állampolgárságától függetlenül alkalmazandó, és hatálya elvben – „az EGT-n kívüli országokban található repülőterekre irányuló, illetve onnan kiinduló repülésekből származó kibocsátások” tekintetében 2023. december 31-ig a 28a. cikk (1) bekezdésére is figyelemmel, továbbá a 28a. cikk (7) bekezdése és a 28b. cikkben említett felülvizsgálat függvényében – azokra a légi járatokra terjed ki, amelyek valamely tagállam területén található repülőtérről indulnak vagy ilyen repülőtérre érkeznek. Az egyes útvonalakon közlekedő légijármű-üzemeltetőkkel szembeni egyenlő bánásmód létfontosságú a versenytorzulások elkerüléséhez. Az Európai Unió és az Egyesült Királyság közötti megállapodás fenntartja az útvonalakon közlekedő légijármű-üzemeltetők közötti egyenlő bánásmódot úgy, hogy az EU szabályozza az Egyesült Királyságba induló járatokat
                  8
               , az Egyesült Királyság pedig szén-dioxid-árazási rendszere keretében az Egyesült Királyságból az EGT-be irányuló járatokért felel
                  9
               . 
            
            
               A megállapodással összhangban ez a rendelet az Egyesült Királyság repülőtereiről induló és az EGT repülőtereire érkező járatokat mentesíti az EU ETS hatálya alól. 
            
            
               Ugyanezt a megközelítést alkalmazták az Európai Unió és Svájc között 2015 decemberében létrejött és 2017. november 23-án aláírt, az üvegházhatást okozó gázok kibocsátáskereskedelmi rendszerének összekapcsolásáról szóló megállapodás
                  10
                (a továbbiakban: a svájci összekapcsolási megállapodás) során is. A svájci összekapcsolási megállapodás fenntartja az egyes útvonalakon a légijármű-üzemeltetőkkel szembeni egyenlő bánásmódot, és a megállapodás keretében az EU igazgatja a területéről induló és Svájcba tartó járatokat, Svájc pedig a területéről induló és az EGT-be érkező járatokat. A svájci összekapcsolási megállapodással összhangban a Bizottság felhatalmazáson alapuló jogi aktust fogadott el a Svájcból érkező járatok EU ETS alóli mentességéről 2020. január 1-jétől kezdődően
                  11
               . 
            
            
               Ami a környezeti hatásokat illeti, az EGT-Egyesült Királyság járatok felvétele nyomán a szén-dioxid-árazás hatálya alá tartozó légi közlekedésből származó többlet szén-dioxid-kibocsátás (CO2) körülbelül 17,5 millió tonnát tesz ki a 2019-es szintek alapján, egyenlő mértékben elosztva az érkező és az induló járatok között. 
            
            
               A 2003/87/EK irányelv I. melléklete módosul az Egyesült Királyságból érkező járatokra való alkalmazandóság tekintetében.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               2021. március 12-én a tagállamok képviselői találkozót tartottak az éghajlatváltozással foglalkozó szakértői csoport keretében. A felhatalmazáson alapuló jogi aktus tervezetének szövegezésére a szakértői csoport észrevételeinek figyelembevételével került sor. 2021. április 19. és május 17. között négy héten keresztül online visszajelzések benyújtására volt lehetőség a felhatalmazáson alapuló rendelet szövegéről a minőségi jogalkotási portálon. Két hozzászólás érkezett (az egyik egy állampolgártól, a másik egy vállalkozói szövetségtől). A polgári visszajelzést figyelembe véve a szöveg a nemek szempontjából semlegesebb nyelvre módosult. A vállalkozói szövetség által megfogalmazott észrevételek szélesebb körűek voltak e felhatalmazáson alapuló jogi aktus tárgyánál, és utóbbi összefüggésében adott esetben figyelembe fogják venni őket. A felhatalmazáson alapuló rendelet elfogadása után két hónap áll az Európai Parlament és a Tanács rendelkezésére annak ellenőrzésére.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               A rendelet tűnik megfelelő eszköznek, és a felhatalmazáson alapuló rendelet 25a. cikke az alábbiakat írja elő:
            
            
               1. cikk
            
            
               Ez a cikk módosítja a 2003/87/EK irányelv I. mellékletét annak érdekében, hogy mentesítse a légijármű-üzemeltetőket azon kötelezettség alól, hogy az egyesült királyságbeli repülőterekről az EGT-n belüli repülőterekre érkező járatok tekintetében kibocsátási egységeket adjanak át. Az (EU) 2017/2392 rendeletnek megfelelően ezen érkező járatok számára nem osztanak ki kibocsátási egységeket.
            
            
               A cikk változatlanul hagyja az EU ETS hatálya alá tartozó légijármű-üzemeltetők körét, egyértelművé téve, hogy az Egyesült Királyságból érkező járatoknak az EU ETS hatálya alóli kizárása nem érinti a felvételre vonatkozó küszöbértékeket tartalmazó rendelkezéseket.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2021.6.17.)
            
            
               a 2003/87/EK európai parlamenti és tanácsi irányelvnek az Egyesült Királyságból érkező járatoknak az uniós kibocsátáskereskedelmi rendszerből való kizárása tekintetében történő módosításáról
            
         
         
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
            
               tekintettel az Európai Unió működéséről szóló szerződésre,
            
            
               tekintettel az üvegházhatást okozó gázok kibocsátási egységei Unión belüli kereskedelmi rendszerének létrehozásáról és a 96/61/EK tanácsi irányelv módosításáról szóló, 2003. október 13-i 2003/87/EK európai parlamenti és tanácsi irányelvre
                  12
                és különösen annak 25a. cikke (1) bekezdésének második albekezdésére,
            
            
               mivel:
            
            
               (1)A 2003/87/EK irányelv 25a. cikke felhatalmazza a Bizottságot arra, hogy rendelkezéseket fogadjon el a harmadik országból érkező járatoknak az uniós kibocsátáskereskedelmi rendszer (EU ETS) hatálya alóli kizárása érdekében. E rendelkezéseknek biztosítaniuk kell az EU ETS és a harmadik országok által a légi közlekedés éghajlatváltozásra gyakorolt hatásának csökkentése érdekében elfogadott intézkedések optimális összeegyeztetését.
            
            
               (2)2020 decemberében megállapodás született az Unió és Nagy-Britannia és Észak-Írország Egyesült Királysága között
                  13
               . Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodást (a továbbiakban: a megállapodás) az Unió az (EU) 2020/2252 tanácsi határozat alapján
                  14
                aláírta és az (EU) 2021/689 tanácsi határozat alapján jóváhagyta
                  15
               . A megállapodást 2021. május 1-jei hatálybalépéséig ideiglenesen alkalmazták
                  16
               . A megállapodás előírja, hogy mindegyik félnek rendelkeznie kell hatékony szén-dioxid-árazási rendszerrel, amely kiterjed a légi közlekedésre, és hogy az Európai Gazdasági Térség (EGT) területén található repülőterekről az Egyesült Királyságban található repülőterekre irányuló járatokat az EU ETS keretében kell szabályozni. A 2003/87/EK irányelv 28a. cikkének (7) bekezdése értelmében a 2003/87/EK irányelv 28a. cikkének (1) bekezdésében foglalt eltérést – miszerint a tagállamoknak az említett irányelvben foglalt követelményeket teljesültnek kell tekinteniük az EGT-n kívüli országokban található repülőterekre irányuló és onnan kiinduló egyes repülésekből származó kibocsátások tekintetében –, csak a megállapodás feltételeivel összhangban lehet alkalmazni. 
            
            
               (3)Ezért módosítani kell a 2003/87/EK irányelvet annak érdekében, hogy az Egyesült Királyságban található repülőterekről az EGT-ben található repülőterekre irányuló járatok ne tartozzanak az EU ETS hatálya alá. Az EU ETS hatálya alá tartozó légijármű-üzemeltetők körének fenntartása érdekében az Egyesült Királyságban található repülőterekről az EGT-ben található repülőterekre irányuló járatok kizárása nem érinti azokat a rendelkezéseket, amelyek a járatok száma vagy az üzemeltetőnkénti kibocsátás tekintetében meghatározott küszöbértékek alapján zárnak ki az EU ETS hatálya alól bizonyos légi közlekedési tevékenységeket.
            
            
               (4)A 2003/87/EK irányelvet ezért ennek megfelelően módosítani kell.
            
            
               (5)Mivel a megállapodást 2021. január 1-jétől ideiglenesen alkalmazták, ezt a rendeletet az említett időponttól kezdődő kibocsátások tekintetében kell alkalmazni,
            
            
               ELFOGADTA EZT A RENDELETET:
            
            
               1. cikk
            
            
               A 2003/87/EK irányelv I. mellékletében a táblázat „Tevékenységek” oszlopában a „Légi közlekedés” bejegyzés második bekezdése a következőképpen módosul:
            
            
               1. a j) pont második bekezdésének helyébe a következő szöveg lép: 
            
            
               „Az l) és m) pontban említett járatok, valamint a tagállamok uralkodói és közvetlen családjuk, a tagállamok állam- és kormányfői, valamint miniszterei hivatalos út alkalmával történő szállítása e pont alól nem képezhet kivételt;”
            
            
               2.a k) pont helyébe a következő szöveg lép:
            
            
               „k)
                     2013. január 1-jétől 2030. december 31-ig azok a repülések, amelyek e ponttól eltekintve a szóban forgó tevékenység körébe tartoznának, és amelyeket kevesebb, mint évi 1 000 tonna összkibocsátással járó repüléseket végző nem kereskedelmi légijármű-üzemeltető hajt végre (az l) és m) pontban említett járatok kibocsátásait is beleértve);”
            
            
               3.a bekezdés a következő m) ponttal egészül ki:
            
            
               „m)
                     az Egyesült Királyságban található repülőterekről induló és az EGT területén található repülőterekre érkező járatok.”.
            
            
               2. cikk
            
         
         
            
               Ez a rendelet az Európai Unió Hivatalos Lapjában való kihirdetését követő napon lép hatályba.
            
            
               Ezt a rendeletet 2021. január 1-jétől kell alkalmazni. 
            
            
            
            
            
               Ez a rendelet teljes egészében kötelező és közvetlenül alkalmazandó valamennyi tagállamban. 
            
            
               Kelt Brüsszelben, -án/-én. 2021.6.17.
            
            
               
                     a Bizottság részéről
               
               
                     elnök
                     Ursula VON DER LEYEN
               
            
         
         
            
                  
                     (1)
                  
                        Az „egyenértékű” szó nem szerepel a 2003/87/EK irányelv szövegében, de szerepel a 2008/101/EK irányelv (17) preambulumbekezdésében.
               
               
                  
                     (2)
                  
                        Lásd például a 2014. április 16-i 421/2014/EU európai parlamenti és tanácsi rendelet (6) preambulumbekezdését.
               
               
                  
                     (3)
                  
                        Az Európai Parlament és a Tanács (EU) 2017/2392 rendelete (2017. december 13.) a 2003/87/EK irányelvnek a hatály légiközlekedési tevékenységekre vonatkozó jelenlegi korlátozásainak fenntartása és egy piaci alapú globális intézkedés 2021-től történő bevezetésének előkészítése céljából történő módosításáról (HL L 350., 2017.12.29., 7. o.).
               
               
                  
                     (4)
                  
                        A Tanács (EU) 2020/2252 határozata (2020. december 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő aláírásáról és ideiglenes alkalmazásáról (HL L 444., 2020.12.31., 2. o.). 
               
               
                  
                     (5)
                  
                        A Tanács (EU) 2021/689 határozata (2021. április 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő megkötéséről (HL L 149., 2021.4.30., 2. o.).
               
               
                  
                     (6)
                  
                        Az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás 392. cikke (HL L 149., 2021.4.30., 10. o.). 
               
               
                  
                     (7)
                  
                        
                  https://www4.unfccc.int/sites/ndcstaging/PublishedDocuments/European%20Union%20First/EU_NDC_Submission_December%202020.pdf
                   
               
               
                  
                     (8)
                  
                        Ez a megközelítés jó gyakorlati megoldást jelent a közös, ugyanakkor differenciált felelősségek és képességek elvének érvényesítésére, ami az ENSZ Éghajlatváltozási Keretegyezménye végrehajtásának keretében felmerült egyik nagy kihívás. Lásd például: 
                  http://papers.ssrn.com/sol3/papers.cfm?abstract_id=1952554
                  .
               
               
                  
                     (9)
                  
                        
                  https://www.legislation.gov.uk/uksi/2020/1265/contents/made
                  . 
               
               
                  
                     (10)
                  
                        Megállapodás az Európai Unió és a Svájci Államszövetség között az uniós és a svájci kibocsátáskereskedelmi rendszer összekapcsolásáról (HL L 322., 2017.12.7., 3. o.).
               
               
                  
                     (11)
                  
                        C(2020)3107 határozat, lásd 
                  https://ec.europa.eu/transparency/regdoc/rep/3/2020/EN/C-2020-3107-F1-EN-MAIN-PART-1.PDF
                   
               
               
                  
                     (12)
                  
                        HL L 275., 2003.10.25., 32. o.
               
               
                  
                     (13)
                  
                        Kereskedelmi és együttműködési megállapodás egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága között (HL L 444., 2020.12.31., 14. o.). 
               
               
                  
                     (14)
                  
                        A Tanács (EU) 2020/2252 határozata (2020. december 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő aláírásáról és ideiglenes alkalmazásáról (HL L 444., 2020.12.31., 2. o.).
               
               
                  
                     (15)
                  
                        A Tanács (EU) 2021/689 határozata (2021. április 29.) az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodásnak, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodásnak az Unió nevében történő megkötéséről (HL L 149., 2021.4.30., 2. o.).
               
               
                  
                     (16)
                  
                        Értesítés az egyrészről az Európai Unió és az Európai Atomenergia-közösség, és másrészről Nagy-Britannia és Észak-Írország Egyesült Királysága közötti kereskedelmi és együttműködési megállapodás, valamint az Európai Unió és Nagy-Britannia és Észak-Írország Egyesült Királysága közötti, a minősített adatok cseréjére és védelmére vonatkozó biztonsági eljárásokról szóló megállapodás hatálybalépéséről (HL L 149., 2021.4.30., 2560. o.).